Document ID: 32006R1601

ΚΑΝΟΝΙΣΜΌΣ (ΕΚ) αριθ. 1601/2006 ΤΗΣ ΕΠΙΤΡΟΠΉΣ
της 26ης Οκτωβρίου 2006
σχετικά με την έκδοση πιστοποιητικών εισαγωγής ρυζιού για τις αιτήσεις που κατατέθηκαν στη διάρκεια των δέκα πρώτων εργάσιμων ημερών του μηνός Οκτωβρίου του 2006 κατ’ εφαρμογή του κανονισμού (ΕΚ) αριθ. 327/98
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1785/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση αγοράς του ρυζιού (1),
τον κανονισμό (ΕΚ) αριθ. 327/98 της Επιτροπής, της 10ης Φεβρουαρίου 1998, για το άνοιγμα και τον τρόπο διαχείρισης ορισμένων δασμολογικών ποσοστώσεων εισαγωγής ρυζιού και θραυσμάτων ρυζιού (2) και ιδίως το άρθρο 5 παράγραφος 2,
Εκτιμώντας τα ακόλουθα:
Από την εξέταση των ποσοτήτων για τις οποίες υποβλήθηκαν αιτήσεις πιστοποιητικών εισαγωγής ρυζιού στο πλαίσιο του τμήματος Οκτωβρίου 2006, προκύπτει ότι πρέπει να προβλεφθεί η έκδοση των πιστοποιητικών για τις ποσότητες που αναγράφονται στις αιτήσεις, ενδεχομένως, με την εφαρμογή συντελεστή μείωσης και να κοινοποιηθεί το τελικό ποσοστό χρησιμοποίησης κάθε ποσόστωσης κατά το έτος 2006,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Στις αιτήσεις έκδοσης πιστοποιητικού εισαγωγής για τις δασμολογικές ποσοστώσεις ρυζιού που ανοίχθηκαν με τον κανονισμό (ΕΚ) αριθ. 327/98, οι οποίες υποβλήθηκαν κατά τη διάρκεια των δέκα πρώτων εργάσιμων ημερών του μηνός Οκτωβρίου του 2006 και κοινοποιήθηκαν στην Επιτροπή, εφαρμόζονται συντελεστές μείωσης σύμφωνα με τα ποσοστά που καθορίζονται στο παράρτημα του παρόντος κανονισμού.
2. Το τελικό ποσοστό χρήσης, για το έτος 2006, της κάθε σχετικής ποσόστωσης περιλαμβάνεται στο παράρτημα.
Άρθρο 2
Ο παρών κανονισμός αρχίζει να ισχύει στις 27 Οκτωβρίου 2006.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Οκτωβρίου 2006.

Labels: 3
17
5